Na osnovu člana 20 a) Zakona o radu („Sl. novine Federacije BiH“ broj: 26/16 i 89/18), člana 4. Uredbe o postupku prijema u radni odnos u javnom sektoru u Tuzlanskom kantona („Sl.novine Tuzlanskog kantona“ broj: 4/19, 4/20, 11/20 i 5/21), člana 12. Pravilnika o radu Zavoda za javno zdravstvo Tuzlanskog kantona, Odluke o potrebi prijema u radni odnos broj 01-456-1/22 od 20.04.2022. godine, te saglasnosti Ministarstva zdravstva Tuzlanskog kantona broj 13/1-30-010175-2/22 od 20.05.2022. godine, vd direktora Zavoda za javno zdravstvo Tuzlanskog kantona r a s p i s u j e

**JAVNI OGLAS**

**za prijem u radni odnos na neodređeno vrijeme u**

**Zavodu za javno zdravstvoTuzlanskog kantona**

**I**

Zavod za javno zdravstvo Tuzlanskog kantona raspisuje Javni oglas za prijem u radni odnos sa punim radnim vremenom na neodređeno vrijeme (u daljem tekstu: Javni oglas) na radno mjesto:

* Zdravstveni tehničar – 1 izvršilac u Službi za socijalnu medicinu i organizaciju zdravstvene zaštite

**II**

Opis poslova radnih mjesta iz tačke I ovog Javnog oglasa:

Zdravstveni tehničar u Službi za socijalnu medicinu i organizaciju zdravstvene zaštite: unosi podatke iz individualnih i zbirnih izvještaja u baze podataka iz oblasti zdravstva, vrši njihovu logičku i matematičku kontrolu, te priprema podatke za analizu na zahtjev rukovodioca, komunicira sa zdravstvenim ustanovama na terenu, daje uputstva za izradu izvještaja, učestvuje u aktivnostima unapređenja kvaliteta, sigurnosti zdravstvenih usluga koje pruža Zavod, učestvuje u realizaciji aktivnosti promocije zdravlja i dr.

**III**

Kandidati koji se prijavljuju na Javni oglas moraju ispunjavati opšte i posebne uslove i to:

1. Opšti uslovi

* da su državljani Bosne i Hercegovine,
* da su stariji od 18 godina,
* da posjeduju opštu zdravstvenu sposobnost za obavljanje poslova radnog mjesta na koje

apliciraju

2. Posebni uslovi:

* završena srednja medicinska škola – opšti smjer
* položen stručni ispit
* odobrenje za rad u struci (licenca)
* poznavanje rada na računaru
* radno iskustvo u struci u trajanju od 6 mjeseci

**IV**

Za prijavu na Javni oglas kandidati su dužni dostaviti uredno popunjen prijavni obrazac koji se može preuzeti na web stranici Zavoda [www.zjztk.ba](http://www.zjztk.ba) uz koji se dostavljaju sljedeći dokazi o ispunjavanju opštih i posebnih uslova:

* Uvjerenje o državljanstvu
* Izvod iz matične knjige rođenih
* Potvrdu o prebivalištu CIPS ili PBA3 obrazac
* Diplomu o završenoj srednjoj medicinskoj školi
* Prosjek ocjena tokom školovanja
* Uvjerenje o položenom stručnom ispitu
* Važeću licencu
* Dokaz o završenoj obuci za rad na računaru
* Uvjerenje o vremenu provedenom na evidenciji Službe za zapošljavanje nakon sticanja stručne spreme i profila koje se traži javnim oglasom (ukoliko ima)
* Uvjerenje o radnom iskustvu u struci
* Ljekarsko uvjerenje, kao dokaz da zdravstveno stanje i psihofizičke sposobnosti odgovaraju uslovima radnog mjesta, dostavit će onaj kandidat koji bude izabran, prije prijema u radni odnos.

Kandidati koji uz prijavu dostave dokaz izdat od nadležnih organa da pripadaju jednoj od branilačkih kategorija po Zakonu o dopunskim pravima branilaca i članova njihovih porodica („Sl.novine Tuzlanskog kantona“ br. 65/12, 5/14, 12/16, 6/20 i 10/20), imaju prioritet pri zapošljavanju tako što će prilikom izbora imati prednost u odnosu na kandidate koji, po prethodno obavljenom bodovanju pod jednakim uslovima, imaju jednak broj bodova.

Sva dokumenta dostaviti u originalu ili ovjerenoj kopiji.

**V**

Sa kandidatima koji budu ispunjavali formalno-pravne uslove, Komisija za provođenje procedure prijema u radni odnos, u skladu sa kriterijima za bodovanje kandidata, obavit će provjeru znanja radnih i stručnih sposobnosti i vještina na osnovu obavljenog usmenog intervjua i praktičnog ispita.

O vremenu i mjestu održavanja testiranja i intervjua kandidati će biti naknadno obavješteni.

**VI**

Javni oglas se objavljuje u dnevnom listu „Oslobođenje“ i na web stranici Zavoda [www.zjztk.ba](http://www.zjztk.ba), a dostavlja se i Službi za zapošljavanje Tuzlanskog kantona.

Rok za podnošenje prijava na javni oglas je 8 (osam) dana počev od narednog dana od dana objave u dnevnom listu „Oslobođenje“.

Poslodavac će sa izabranim kandidatom zaključiti ugovor o radu najkasnije u roku od 8 (osam) dana od dana konačnosti odluke o izboru.

Kandidati će biti pismeno obavješteni o ishodu Javnog oglasa, a priložena dokumentacija se neće vraćati.

**VII**

Za prijavu na Javni oglas potrebno je prijavni obrazac sa dokazima o ispunjavanju uslova iz Javnog oglasa dostaviti u zatvorenoj koverti na adresu:

Zavod za javno zdravstvo Tuzlanskog kantona, ul. Tuzlanskog odreda broj 6., 75000 Tuzla, uz naznaku „Prijava na Javni oglas za prijem u radni odnos na neodređeno vrijeme – NE OTVARATI“.

Prijave se dostavljaju lično ili poštom preporučeno.

Neuredne, nepotpune i neblagovremene prijave neće se uzeti u razmatranje kao i prijave kandidata koji ne ispunjavaju uslove utvrđene Javnim oglasom.

Ispunjavanje uslova utvrđenih ovim Javnim oglasom se računa danom predaje prijave.

Podnosilac neblagovremene, nepotpune i neuredne prijave nije učesnik Javnog oglasa, te nema pravo za pobijanje odluke o izboru kandidata ili čitavog postupka za zasnivanje radnog odnosa.